**เอกสารหมายเลข 1**

แบบประเมินคุณสมบัติของบุคคล

**ชื่อ นางสาวขวัญกมล ปักการะโน**

**ตำแหน่ง นายสัตวแพทย์ชำนาญการ ตำแหน่งเลขที่ 4552**

**กลุ่มพัฒนาสุขภาพสัตว์ สำนักงานปศุสัตว์จังหวัดกระบี่**

**กรมปศุสัตว์ กระทรวงเกษตรและสหกรณ์**

**ขอประเมินเพื่อขอรับเงินประจำตำแหน่ง**

**ตำแหน่ง นายสัตวแพทย์ชำนาญการ ตำแหน่งเลขที่ 4552**

**กลุ่มพัฒนาสุขภาพสัตว์ สำนักงานปศุสัตว์จังหวัดกระบี่**

**กรมปศุสัตว์ กระทรวงเกษตรและสหกรณ์**

**เอกสารหมายเลข 3**

# **ผลงานที่จะขอรับการประเมินเพื่อขอรับเงินประจำตำแหน่ง**

**เรื่องที่ 1**

**1. ชื่อผลงาน** ความรู้ ทัศนคติ และพฤติกรรมการป้องกันและควบคุมโรคเฮโมรายิกเซฟติซีเมีย   
 ของเกษตรกรผู้เลี้ยงกระบือ ในพื้นที่จังหวัดกระบี่

**ปีที่ดำเนินการ** 2563 - 2564

**2. ความสำคัญและที่มาของปัญหาที่ทำการศึกษา**

ในปี พ.ศ.2563 ประเทศไทยได้พบการระบาดของโรคเฮโมรายิกเซฟติซีเมีย หรือโรคคอบวม (Haemorrhagic septicaemia) อย่างรุนแรงในพื้นที่หลายจังหวัดของภาคตะวันออกเฉียงเหนือ และภาคเหนือ ได้แก่ มหาสารคาม ขอนแก่น อุดรธานี แพร่ เชียงราย และเลย ทำให้กระบือมีอัตราการป่วยตายสูง   
กรมปศุสัตว์จึงได้เร่งรัดให้มีมาตรการในการเฝ้าระวัง ควบคุม และป้องกันโรคนี้ในทุกจังหวัด รวมทั้งเข้มงวดในการควบคุมการเคลื่อนย้ายสัตว์ ให้เป็นไปตามพระราชบัญญัติโรคระบาดสัตว์ พ.ศ. 2558

โรคเฮโมรายิกเซฟติซีเมีย หรือที่เรียกตามอาการว่า โรคคอบวม เป็นโรคระบาดรุนแรง ของกระบือ แต่โรคนี้จะมีความรุนแรงน้อยลงในสัตว์อื่น ๆ เช่น โค แกะ สุกร ม้า อูฐ กวาง และช้าง เป็นต้น โรคนี้ไม่เป็นโรคติดต่อระหว่างสัตว์และคน ลักษณะสำคัญของโรค คือ สัตว์จะหายใจหอบลึกมีเสียงดัง คอ หรือหน้าบวมแข็ง อัตราการป่วยและอัตราการตายสูง เชื้อชนิดนี้อยู่ในระบบทางเดินหายใจสัตว์ปกติได้ โดยที่สัตว์ไม่แสดงอาการป่วยแต่เมื่อมีภาวะทำให้สัตว์เครียด สัตว์จะแสดงอาการป่วยและขับเชื้อออกมาสู่สิ่งแวดล้อม การระบาดของโรคจะเกิดขึ้นได้ง่ายในสภาวะที่สัตว์เกิดความเครียด เช่น ช่วงที่อากาศเปลี่ยนแปลง โดยเฉพาะ ต้นฤดูฝน การเคลื่อนย้ายสัตว์หรือการใช้แรงงานสัตว์มากเกินไป ในสภาวะความเครียดเช่นนี้สัตว์ที่เป็นตัวเก็บเชื้อ (Carrier) จะปล่อยเชื้อออกมาปนเปื้อนกับอาหารและน้ำ เมื่อสัตว์ตัวอื่นกินอาหารหรือน้ำที่มีเชื้อปนเปื้อนอยู่เข้าไป ก็จะป่วยเป็นโรคนี้ และขับเชื้อออกมากับสิ่งขับถ่ายต่าง ๆ เช่น น้ำมูก น้ำลาย อุจจาระ ทำให้โรคแพร่ระบาดต่อไป

จังหวัดกระบี่ เป็นหนึ่งในจังหวัดที่อยู่ทางภาคใต้ของประเทศไทย ประกอบด้วยอำเภอทั้งหมด   
8 อำเภอ มีเกษตรกรที่เลี้ยงกระบือ 122 ราย มีกระบือทั้งหมดจำนวน 603 ตัว โดยไม่พบการเกิดโรคเฮโมรายิกเซฟติซีเมียย้อนหลัง เป็นเวลา 5 ปี ตั้งแต่ปี พ.ศ. 2559 - 2563 ถึงแม้เป็นโรคที่เกิดจากเชื้อแบคทีเรีย สามารถควบคุมโรคได้ง่ายกว่าโรคไวรัส แต่เป็นโรคที่ทำให้เกิดอาการรุนแรง และตายเฉียบพลันในกระบือ ซึ่งจะทำให้เกิดความเสียหายอย่างมากต่อเกษตรกรผู้เลี้ยงกระบือ ดังนั้น การศึกษาความรู้ ทัศนคติ และพฤติกรรมการป้องกันและควบคุมโรคเฮโมรายิกเซฟติซีเมีย ของเกษตรกรผู้เลี้ยงกระบือ ในพื้นที่จังหวัดกระบี่ จึงมีความจำเป็นอย่างยิ่งยวด เนื่องจากไม่พบการเกิดโรคนี้มานาน อาจทำให้เกษตรกรขาดความรู้ มีพฤติกรรมในการปฏิบัติที่ไม่ถูกต้อง ทั้งยังไม่ทราบถึงทัศนคติของเกษตรกรที่มีต่อการป้องกันและควบคุมโรคเฮโมรายิกเซฟติซีเมีย การศึกษาครั้งนี้เป็นการศึกษาความรู้ ทัศนคติ และพฤติกรรมการป้องกันและควบคุมโรคเฮโมรายิกเซฟติซีเมียของเกษตรกรผู้เลี้ยงกระบือ ในพื้นที่จังหวัดกระบี่ เพื่อนำผลการศึกษาไปใช้ในการวางแผนเฝ้าระวัง ป้องกันและควบคุมโรคนี้ สร้างความตระหนักให้แก่เจ้าหน้าที่ของกรมปศุสัตว์ในการเฝ้าระวังโรค จนถึงการวางแผนถ่ายทอดองค์ความรู้ แนะนำแนวทางการปฏิบัติ และประชาสัมพันธ์ในวงกว้างให้ประชาชนมีความเข้าใจและให้ความร่วมมือในการป้องกันและควบคุมโรคเฮโมรายิกเซฟติซีเมียในพื้นที่จังหวัดกระบี่ต่อไป

**3. วัตถุประสงค์ในการศึกษา**

1. เพื่ออธิบายความรู้ ทัศนคติ และพฤติกรรมการป้องกันและควบคุมโรคเฮโมรายิกเซฟติซีเมีย   
   ของเกษตรกรผู้เลี้ยงกระบือ ในพื้นที่จังหวัดกระบี่
2. เพื่อหาความสัมพันธ์ระหว่างความรู้ ทัศนคติ และพฤติกรรมการป้องกันและควบคุมโรค  
   เฮโมรายิกเซฟติซีเมีย ของเกษตรกรผู้เลี้ยงกระบือ ในพื้นที่จังหวัดกระบี่

**4. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ**

โรคเฮโมรายิกเซฟติซีเมีย เกิดจากเชื้อ *Pasteurella multocida* จากการตรวจหาซีโรไทป์ใน  
ประเทศไทย พบว่าเชื้อส่วนใหญ่ เป็นซีโรไทป์ B**:** 2 มากที่สุด และเป็นซีโรไทป์ B: 2, 5 ในลำดับรองลงมา   
เป็นโรคที่มีความรุนแรงในโคและกระบือ ทำให้เกิดการตายเฉียบพลันจากการติดเชื้อในกระแสโลหิต มีอัตราการป่วย และอัตราการตายที่สูง ในหลายๆประเทศในทวีปเอเชีย การระบาดของโรคนี้มักเกิดจากอากาศเปลี่ยนแปลงของสภาพอากาศแบบมรสุมเมืองร้อน จนทำให้สัตว์เครียด การแพร่เชื้อเกิดได้ทั้งทางตรง และทางอ้อม โคและกระบือจะติดเชื้อเนื่องจากกินหรือหายใจเอาเชื้อโรคเข้าไป และเข้าไปอยู่ในทางเดินหายใจส่วนต้นของสัตว์ที่ติดเชื้อ

ในการศึกษาด้านความรู้ ทัศนคติ และพฤติกรรม ได้มีการศึกษาเกี่ยวกับการป้องกันและควบคุมโรค  
ต่าง ๆ ในหลายชนิดสัตว์ สำหรับกระบือ เคยมีการศึกษาความรู้ ทัศนคติและวิธีปฏิบัติในการป้องกันและควบคุมโรคเฮโมรายิกเซฟติซีเมีย (โรคคอบวม) ของเกษตรกรในพื้นที่ภาคตะวันออกเฉียงเหนือตอนบนของประเทศไทย พบว่าเกษตรกรส่วนใหญ่มีความรู้เกี่ยวกับโรคเฮโมรายิกเซฟตีซีเมียในระดับปานกลาง ในขณะที่ทัศนคติและวิธีการปฏิบัติเพื่อป้องกันและควบคุมโรคเป็นเชิงบวกและอยู่ในระดับดี การวิเคราะห์ปัจจัยส่วนบุคคลของเกษตรกรที่มีผลต่อความรู้ ทัศนคติและวิธีปฏิบัติในการป้องกันและควบคุมโรคเฮโมรายิกเซฟติซีเมีย   
(โรคคอบวม) ของเกษตรกรพบว่า เกษตรกรเพศชายมีวิธีปฏิบัติในการป้องกันและควบคุมโรคที่ดีกว่า เกษตรกรที่ได้รับข่าวสารเรื่องโรคจะมีความรู้และวิธีปฏิบัติที่ดีกว่า จากประวัติการเกิดโรคในกระบือของเกษตรกรพบว่าหากเกษตรกรที่มีวิธีการป้องกันโรคที่ดีสัตว์จะไม่เป็นโรค สอดคล้องกับการทำวัคซีนป้องกันโรค

นอกจากนี้ยังมีการศึกษาความรู้ ทัศนคติ และพฤติกรรมการป้องกันและควบคุมโรคอื่น ๆ ในกระบือ ได้แก่ การศึกษา ความรู้ ทัศนคติ และพฤติกรรมการป้องกันและควบคุมโรคปากและเท้าเปื่อยของเกษตรกร ในพื้นที่ภาคตะวันออกของประเทศไทย ได้ทำการศึกษาในกลุ่มเกษตรกรผู้เลี้ยงโคเนื้อ โคนม กระบือ แพะ แกะ และสุกร ซึ่งผลการศึกษาแสดงให้เห็นว่าเกษตรกรในพื้นที่ภาคตะวันออกของประเทศไทยส่วนใหญ่มีความรู้เกี่ยวกับการป้องกันและควบคุมโรคอยู่ในระดับดี และมีทัศนคติและพฤติกรรมการปฏิบัติเพื่อป้องกันและควบคุมโรคอยู่ในระดับปานกลาง มีข้อเสนอแนะจากผลการศึกษาคือ กรมปศุสัตว์ควรวางแผนบนพื้นฐานที่ว่าความรู้ ทัศนคติ และพฤติกรรมการป้องกันและควบคุมโรคปากและเท้าเปื่อยของเกษตรกรในเขตพื้นที่นี้อยู่ในระดับดีและปานกลาง ควรส่งเสริมให้ความรู้กับเกษตรกร และผู้ประกอบการเพื่อให้เข้าใจในประเด็นการแพร่เชื้อไวรัสจากสัตว์ติดเชื้อในระยะก่อนและหลังแสดงอาการ และควรรณรงค์ฉีดวัคซีนซ้ำภายหลังจากฉีดวัคซีนเข็มแรกในชีวิต 1 เดือน โดยเฉพาะอย่างยิ่ง กระบือ โคเนื้อ และแพะ

**5. วิธีการหรือขั้นตอนการศึกษา**

เป็นการศึกษาทางสังคม ในรูปแบบการศึกษาความรู้ ทัศนคติ และพฤติกรรมการป้องกันและควบคุมโรคเฮโมรายิกเซฟติซีเมีย ของเกษตรกรผู้เลี้ยงกระบือในพื้นที่จังหวัดกระบี่ (Knowledge attitude and practice : KAP) โดยมีขั้นตอนการศึกษาดังนี้

1. การคำนวณขนาดของกลุ่มตัวอย่างตามวิธีของ Taro Yamane ที่ระดับความชุกร้อยละ 50 ค่าความเชื่อมั่นร้อยละ 90 และค่าความคลาดเคลื่อนร้อยละ 5 จากจำนวนเกษตรกรผู้เลี้ยงกระบือทั้งหมด 122 ราย ภายในพื้นที่จังหวัดกระบี่ ได้จำนวนเกษตรกรผู้เลี้ยงกระบือที่เป็นเป้าหมายในการศึกษา จำนวน 94 ราย และทำการศึกษาในช่วงเดือน ตุลาคม 2563 - เดือน เมษายน 2564
2. ค้นคว้า รวบรวม ศึกษาเอกสาร และบทความทางวิชาการต่าง ๆที่เกี่ยวข้อง เพื่อทำการออกแบบแบบสอบถาม ซึ่งประกอบไปด้วย 4 ส่วน ได้แก่ ส่วนที่ 1 ข้อมูลพื้นฐาน ส่วนที่ 2 ความรู้ทั่วไป การป้องกัน และการควบคุมโรคเฮโมรายิกเซฟติซีเมีย ส่วนที่ 3 ทัศนคติเกี่ยวกับโรคเฮโมรายิกเซฟติซีเมีย และ ส่วนที่ 4 พฤติกรรมการป้องกันและควบคุมโรคเฮโมรายิกเซฟติซีเมีย
3. เก็บข้อมูลโดยใช้แบบสอบถามด้วยวิธีการสัมภาษณ์เกษตรกรผู้เลี้ยงกระบือเป็นรายบุคคล (individual interview) ในช่วงเดือน พฤศจิกายน 2563 – เดือน ธันวาคม 2563
4. ทำการรวบรวมข้อมูล จัดเรียงข้อมูล และทำความสะอาดข้อมูล จนเป็นข้อมูลที่สามารถนำมาวิเคราะห์หาค่าทางสถิติต่าง ๆได้
5. วิเคราะห์ข้อมูลด้วยสถิติเชิงพรรณนา (Descriptive Statistics) ได้แก่ ค่าความถี่ ค่าร้อยละ ค่าเฉลี่ย และค่าส่วนเบี่ยงเบนมาตรฐาน ทำการวิเคราะห์เปรียบเทียบระดับความรู้ ทัศนคติและพฤติกรรมจำแนกตามปัจจัยข้อมูลพื้นฐานด้วย Duncan multiple comparison test และวิเคราะห์หาความสัมพันธ์ระหว่างความรู้ ทัศนคติและพฤติกรรมด้วย Spearman’s rank correlation coefficient โดยใช้โปรแกรม Microsoft office excel

**6. ผู้ร่วมดำเนินการ (ถ้ามี)**

(1) ชื่อ-นามสกุล นางสาวขวัญกมล ปักการะโน สัดส่วนผลงาน ร้อยละ 60

(2) ชื่อ-นามสกุล นางสาวนุชธิดา ชนะแก้ว สัดส่วนผลงาน ร้อยละ 40

**7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ**

(1) วางแผน ร้อยละ 10

(2) เก็บรวบรวมข้อมูล ร้อยละ 20

(3) วิเคราะห์ข้อมูล ร้อยละ 10

(4) สรุปและรายงาน ร้อยละ 20

**8. ประโยชน์ที่คาดว่าจะได้รับ** (กรณีเป็นผลงานที่อยู่ระหว่างศึกษา)

1. ทราบระดับความรู้ ทัศนคติ และพฤติกรรมการป้องกันและควบคุมโรคเฮโมรายิกเซฟติซีเมีย   
   ของเกษตรกรผู้เลี้ยงกระบือ ในพื้นที่จังหวัดกระบี่
2. ทราบความสัมพันธ์ระหว่างระดับความรู้ ทัศนคติ และพฤติกรรมการป้องกันและควบคุมโรคเฮโมรายิกเซฟติซีเมีย ของเกษตรกรผู้เลี้ยงกระบือ ในพื้นที่จังหวัดกระบี่

**9.ระบุผลสำเร็จของงาน หรือผลการศึกษา** (กรณีที่เป็นผลงานที่ดำเนินการเสร็จแล้ว)

- อยู่ในระหว่างการศึกษา

**10. ความยุ่งยากในการดำเนินการ/ปัญหา/อุปสรรค**

1. การเก็บข้อมูลแบบสอบถามมีความยุ่งยากและใช้เวลานาน เนื่องจากกลุ่มตัวอย่างเป็นกระบือที่อาศัยอยู่ในหลายๆอำเภอ ซึ่งมีลักษณะภูมิประเทศที่หลากหลาย
2. มีการเปลี่ยนแปลงของจำนวนประชากรในการศึกษา คือ เกษตรกรผู้เลี้ยงกระบืออยู่บ่อยครั้ง เนื่องจากการจำหน่ายกระบือ จนนำไปสู่การเลิกเลี้ยงกระบือ
3. ความร่วมมือของเกษตรกรในการตอบแบบสอบถาม อาจจะมีมากน้อยต่างกัน

**11. การนำไปใช้ประโยชน์ หรือคาดว่าจะนำไปใช้ประโยชน์**

1. ทำให้สามารถวางแผนการเฝ้าระวัง การป้องกัน และการควบคุมโรคเฮโมรายิกเซฟติซีเมียในพื้นที่จังหวัดกระบี่ได้
2. นำข้อมูลมาใช้ประโยชน์ได้ในสถานการณ์ต่าง ๆ ได้แก่ การกำหนดมาตรการการเฝ้าระวังโรค  
   ระบาดสัตว์จากการลักลอบเคลื่อนย้ายสัตว์ที่ไม่ถูกต้อง
3. สามารถเป็นการศึกษานำร่องไปสู่การศึกษาอื่น ๆ ในพื้นที่จังหวัดกระบี่ได้ เช่น การศึกษาความรู้ ทัศนคติ และพฤติกรรมการป้องกันและควบคุมโรคพิษสุนัขบ้าของประชากรในพื้นที่จังหวัดกระบี่ การศึกษาความรู้ ทัศนคติ และพฤติกรรมการป้องกันและควบคุมโรคโรคบรูเซลโลซิสของเกษตรกรผู้เลี้ยงแพะในพื้นที่จังหวัดกระบี่ เป็นต้น
4. นำมาปรับใช้วางแผนในการประชาสัมพันธ์ข่าวสารและความรู้ หรือระเบียบต่าง ๆให้แก่ประชาชนได้อย่างทั่วถึง

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ…………………………………………………..

(นางสาวขวัญกมล ปักการะโน)

ผู้เสนอผลงาน

28 / ตุลาคม / 2563

**ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริง**

**ทุกประการ**

ลงชื่อ…………………………………… ลงชื่อ……………………………………

(นางสาวนุชธิดา ชนะแก้ว) ( )

ตำแหน่ง นายสัตวแพทย์ชำนาญการ ตำแหน่ง นายสัตวแพทย์ชำนาญการ

ผู้ร่วมดำเนินการ ผู้ร่วมดำเนินการ

28 /ตุลาคม/2563 ………../ตุลาคม/2563

**ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

ลงชื่อ……………………………………….. ลงชื่อ…………………………………..

(นายสุริพล มาบุญช่วย) (นายสุริพล มาบุญช่วย)

ตำแหน่ง ปศุสัตว์จังหวัดกระบี่ ตำแหน่ง ปศุสัตว์จังหวัดกระบี่

28 / ตุลาคม / 2563 28 / ตุลาคม / 2563

(ผู้บังคับบัญชาที่ควบคุมดูแลการดำเนินการ)

**หมายเหตุ**

1. กรุณาให้ผู้ร่วมดำเนินการ และผู้บังคับบัญชา ลงลายมือชื่อรับรองให้ครบทุกคน **ด้วยลายมือจริง**

2. หากผลงานมีลักษณะเฉพาะ เช่นแผ่นพับ หนังสือ แถบบันทึกเสียง ฯลฯ ผู้เสนอผลงาน อาจส่งผลงานจริงประกอบการพิจารณาของคณะกรรมการก็ได้

**เอกสารหมายเลข 3**

# **ผลงานที่จะขอรับการประเมินเพื่อขอรับเงินประจำตำแหน่ง**

**เรื่องที่ 2**

**1. ชื่อผลงาน** ความรู้ ทัศนคติ และวิธีการปฏิบัติเพื่อเข้าสู่มาตรฐานบังคับสำหรับฟาร์มไก่ไข่ของเกษตรกรใน

ในพื้นที่จังหวัดตรัง

**ปีที่ดำเนินการ** 2563 - 2564

**2. ความสำคัญและที่มาของปัญหาที่ทำการศึกษา**

ไข่ไก่เป็นหนึ่งในสินค้าปศุสัตว์ที่ได้รับการส่งเสริมในการบริโภค เนื่องจากเป็นแหล่งโปรตีนคุณภาพสูง หาซื้อง่าย ปรุงอาหารได้หลากหลาย และสามารถเก็บรักษาได้นาน กอปรกับนโยบายของกรม  
ปศุสัตว์ เรื่อง อาหารปลอดภัย (Food safety) ที่ให้ความสำคัญด้านความปลอดภัยของผู้บริโภค และให้มีการพัฒนากระบวนการผลิตสินค้าปศุสัตว์ตลอดห่วงโซ่อาหาร (Food Chain)

จังหวัดตรังมีเกษตรกรผู้เลี้ยงไก่ไข่ จำนวน 778 ราย จำนวนไก่ไข่ ทั้งหมด 583,470 ตัว โดยจำแนกเป็นเกษตรกรที่เลี้ยงไก่ไข่ 100,000 ตัวขึ้นไป จำนวน 1 ราย เลี้ยงไก่ไข่ระหว่าง 1,000 – 99,999 ตัว จำนวน 29 ราย และเลี้ยงไก่ไข่น้อยกว่า 1,000 ตัว จำนวน 748 ราย โดยเป็นฟาร์มที่ได้รับการรับรองมาตรฐานฟาร์ม จำนวน 5 ฟาร์ม และที่เหลือไม่ได้รับการรับรองมาตรฐานฟาร์ม

**ประกาศกระทรวงเกษตรและสหกรณ์ เรื่อง กำหนดมาตรฐานสินค้าเกษตร : การปฏิบัติทางการเกษตรที่ดีสำหรับฟาร์มไก่ไข่ ตามพระราชบัญญัติมาตรฐานสินค้าเกษตร พ.ศ.** 2551 **มีผลบังคับใช้เมื่อวันที่** 4 **เมษายน** 2562 **ได้กำหนดมาตรฐานเลขที่ มกษ.** 6906 - 2562 **ไว้เป็นมาตรฐานทั่วไป ครอบคลุมการเลี้ยงไก่ไข่ ทั้งไก่ระยะรุ่นและไก่ระยะไข่เพื่อการค้า จำนวนตั้งแต่** 1,000 **ตัวขึ้นไป โดย จำนวนเลี้ยงตั้งแต่** 100,000 **ตัวขึ้นไป มีระยะเวลาปรับเปลี่ยนเพื่อเข้าสู่มาตรฐานฟาร์มภายในระยะเวลา** 1 **ปี** (**มีผลบังคับใช้วันที่** 21 **กุมภาพันธ์** 2564) **และหากมีการเลี้ยงไก่ระหว่าง** 1,000-99,999 **ตัว จะมีระยะเวลาปรับเปลี่ยนเพื่อเข้าสู่มาตรฐานฟาร์ม** 5 **ปี** (**มีผลบังคับใช้วันที่** 21 **กุมภาพันธ์** 2568) **และเมื่อวันที่** 21 **กุมภาพันธ์** 2563 **มีการประกาศกฎกระทรวงกำหนดมาตรฐานสินค้าเกษตรสำหรับการปฏิบัติทางการเกษตรที่ดีสำหรับฟาร์มไก่ไข่เป็นมาตรฐานบังคับ ส่งผลให้ฟาร์มไก่ไข่ในพื้นที่จังหวัดตรังที่มีการเลี้ยงตั้งแต่** 1,000 **ตัวขึ้นไป จะต้องเตรียมความพร้อมเพื่อเข้าสู่มาตรฐานฟาร์มตามระยะเวลาที่กำหนด สำนักงานปศุสัตว์จังหวัดตรัง จึงเห็นควรศึกษาความรู้ ทัศนคติ และวิธีการปฏิบัติเพื่อเข้าสู่มาตรฐานบังคับสำหรับฟาร์มไก่ไข่ของเกษตรกรในพื้นที่จังหวัดตรัง เพื่อทราบถึงระดับความรู้ ทัศนคติ และวิธีการปฏิบัติของเกษตรกรในพื้นที่ และนำผลการศึกษาที่ได้ไปปรับใช้ในการวางแผนการดำเนินงาน แนะนำแนวทางการปฏิบัติแก่เกษตรกรในการเข้าสู่มาตรฐานบังคับสำหรับฟาร์มไก่ไข่ในพื้นที่ต่อไป**

**3. วัตถุประสงค์ในการศึกษา**

1. เพื่ออธิบายความรู้ ทัศนคติ และวิธีการปฏิบัติเพื่อเข้าสู่มาตรฐานบังคับสำหรับฟาร์มไก่ไข่ของเกษตรกรในพื้นที่จังหวัดตรัง
2. เพื่อหาความสัมพันธ์ระหว่างความรู้ ทัศนคติ และวิธีการปฏิบัติเพื่อเข้าสู่มาตรฐานบังคับสำหรับฟาร์มไก่ไข่ของเกษตรกรในพื้นที่จังหวัดตรัง

**4. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ**

การตรวจประเมินมาตรฐานฟาร์มตามข้อกำหนดการปฏิบัติทางการเกษตรที่ดีสำหรับฟาร์มไก่ไข่ (มกษ. 6909 - 2562) ประกอบด้วย องค์ประกอบฟาร์ม การจัดการฟาร์ม อาหาร และน้ำ การจัดการบุคลากร การจัดการสุขภาพสัตว์ การจัดการสวัสดิภาพสัตว์ การจัดการไก่รุ่น ไก่ระยะไข่ และไข่ไก่ การจัดการสิ่งแวดล้อม และการบันทึกข้อมูล

การกำหนดมาตรฐานฟาร์มไก่ไข่ส่งผลกระทบต่อการจัดการด้านสุขภาพสัตว์ในระดับน้อย ส่งผลกระทบต่อทำเลที่ตั้งฟาร์ม ลักษณะของฟาร์ม ลักษณะของโรงเรือน การจัดการโรงเรือน การจัดการเครื่องมือและอุปกรณ์ การจัดการบุคลากร คู่มือการจัดการฟาร์ม ระบบการบันทึกข้อมูล การจัดการด้านอาหารและน้ำ การจัดการสิ่งแวดล้อม และการจัดการสวัสดิภาพของสัตว์ปีกในระดับน้อยที่สุด และเกษตรกรมีความเห็นว่ามาตรฐานฟาร์มมีประโยชน์ แต่มีความรู้เรื่องมาตรฐานฟาร์มในระดับปานกลาง แม้ว่าจะเคยผ่านการฝึกอบรมจากกรม  
ปศุสัตว์ และเกษตรกรต้องการให้กรมปศุสัตว์ช่วยเหลือเกี่ยวกับความรู้เรื่องการจัดการฟาร์ม

การพัฒนาศักยภาพของผู้ประกอบการเลี้ยงไก่ไข่ในพื้นที่อำเภอบางเลน จังหวัดนครปฐม จะเกิดผลสำเร็จได้ จะต้องอาศัยองค์ประกอบที่สำคัญในการดำเนินงาน ได้แก่ ปัจจัยด้านบุคลากร โดยพบว่าบุคลากรเป็นแรงงานต่างด้าว มีปัญหาเรื่องการสื่อสารและขาดทักษะในการทำงาน ปัจจัยด้านการบริหารจัดการ ผู้ประกอบการมีทุน มีการวางผังฟาร์ม และการจัดการภายในโรงเรือนที่ดี รวมถึงมีการศึกษาหาความรู้ทางด้านวิชาการอย่างสม่ำเสมอ

**5. วิธีการหรือขั้นตอนการศึกษา**

1. ศึกษาข้อมูลทางวิชาการ/ระเบียบ/ข้อกฎหมายที่เกี่ยวข้องเพื่อจัดทำแบบสอบถามเกี่ยวกับความรู้ ทัศนคติ และวิธีการปฏิบัติเพื่อเข้าสู่มาตรฐานบังคับสำหรับฟาร์มไก่ไข่
2. เก็บข้อมูลโดยใช้แบบสอบถามรวบรวมข้อมูลจากเจ้าของฟาร์มไก่ไข่ โดยวิธีการสัมภาษณ์แบบรายบุคคล (Individual interview) ทั้งหมด 30 ราย ข้อมูลที่รวบรวมประกอบด้วย 4 หัวข้อหลัก ได้แก่ ข้อมูลพื้นฐาน ความรู้เกี่ยวกับหลักเกณฑ์มาตรฐานฟาร์มไก่ไข่ ทัศนคติต่อการรับรองมาตรฐานฟาร์ม และวิธีการปฏิบัติของเกษตรกร
3. รวบรวมข้อมูลที่ได้และวิเคราะห์ข้อมูล โดย

- วิเคราะห์ข้อมูลโดยใช้ค่าสถิติเชิงพรรณนา (Descriptive Statistics) ได้แก่ ค่าความถี่ ร้อยละ ค่าเฉลี่ย และค่าส่วนเบี่ยงเบนมาตรฐาน ทำการวิเคราะห์เปรียบเทียบระดับความรู้ ทัศนคติ และวิธีการปฏิบัติจำแนกตามปัจจัยข้อมูลพื้นฐานด้วย Duncan multiple comparison test

- หาความสัมพันธ์ระหว่างความรู้ ทัศนคติ และวิธีการปฏิบัติเพื่อเข้าสู่มาตรฐานบังคับสำหรับฟาร์ม ไก่ไข่ของเกษตรกรในพื้นที่จังหวัดตรัง ด้วย Spearman’s rank correlation coefficient โดยใช้โปรแกรม Microsoft office excel

4) สรุปผลการศึกษา วิจารณ์ จัดทำรายงานผลการศึกษา และเผยแพร่ผลการศึกษา

**6. ผู้ร่วมดำเนินการ (ถ้ามี)**

(1) ชื่อ-นามสกุล นางสาวนุชธิดา ชนะแก้ว สัดส่วนผลงาน ร้อยละ 60

(2) ชื่อ-นามสกุล นางสาวขวัญกมล ปักการะโน สัดส่วนผลงาน ร้อยละ 40

**7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ**

(1) วางแผน ร้อยละ 10

(2) เก็บรวบรวมข้อมูล ร้อยละ 10

(3) วิเคราะห์ข้อมูล ร้อยละ 10

(4) สรุปและรายงาน ร้อยละ 10

**8. ประโยชน์ที่คาดว่าจะได้รับ** (กรณีเป็นผลงานที่อยู่ระหว่างศึกษา)

1. ทราบระดับความรู้ ทัศนคติ และวิธีการปฏิบัติเพื่อเข้าสู่มาตรฐานบังคับสำหรับฟาร์มไก่ไข่ของเกษตรกรในพื้นที่จังหวัดตรัง
2. ทราบความสัมพันธ์ระหว่างความรู้ ทัศนคติ และวิธีการปฏิบัติเพื่อเข้าสู่มาตรฐานบังคับสำหรับฟาร์มไก่ไข่ของเกษตรกรในพื้นที่จังหวัดตรัง

**9.ระบุผลสำเร็จของงาน หรือผลการศึกษา** (กรณีที่เป็นผลงานที่ดำเนินการเสร็จแล้ว)

- อยู่ในระหว่างการศึกษา

**10. ความยุ่งยากในการดำเนินการ/ปัญหา/อุปสรรค**

ความยุ่งยากในการศึกษา คือ

1. ยังไม่เคยมีการศึกษาในกรณีมาก่อน
2. การได้มาซึ่งข้อมูล ต้องเข้าสัมภาษณ์เกษตรกรโดยตรงต้องอาศัยประสบการณ์ของผู้สัมภาษณ์สูงในการสังเกตพฤติกรรมการปฏิบัติในฟาร์ม

**11. การนำไปใช้ประโยชน์ หรือคาดว่าจะนำไปใช้ประโยชน์**

เจ้าหน้าที่และผู้มีส่วนเกี่ยวข้องสามารถนำข้อมูลไปใช้ในการวางแผนผลักดันให้เกษตรกรผู้เลี้ยงไก่ไข่ในพื้นที่ได้รับการรับรองมาตรฐานฟาร์มได้ทันตามกรอบเวลาที่กำหนด รวมถึงตระหนักถึงความสำคัญในการผลิตสินค้าปศุสัตว์ที่มีความปลอดภัย และเกษตรกรผู้เลี้ยงไก่ไข่ สามารถเข้าสู่มาตรฐานฟาร์มได้ตามกรอบเวลาที่ถูกกำหนดในมาตรฐานสินค้าเกษตร : การปฏิบัติทางการเกษตรที่ดีสำหรับฟาร์มไก่ไข่ มาตรฐานเลขที่ มกษ. 6909-2562

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ…………………………………………………..

(นางสาวขวัญกมล ปักการะโน)

ผู้เสนอผลงาน

28 /ตุลาคม/2563

**ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริง**

**ทุกประการ**

ลงชื่อ…………………………………… ลงชื่อ……………………………………

(นางสาวนุชธิดา ชนะแก้ว) ( )

ตำแหน่ง นายสัตวแพทย์ชำนาญการ ตำแหน่ง นายสัตวแพทย์ชำนาญการ

ผู้ร่วมดำเนินการ ผู้ร่วมดำเนินการ

28 /ตุลาคม/2563 ………../ตุลาคม/2563

**ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

ลงชื่อ……………………………………….. ลงชื่อ…………………………………..

(นายสุริพล มาบุญช่วย) (นายสุริพล มาบุญช่วย)

ตำแหน่ง ปศุสัตว์จังหวัดกระบี่ ตำแหน่ง ปศุสัตว์จังหวัดกระบี่

28 / ตุลาคม / 2563 28 / ตุลาคม / 2563

(ผู้บังคับบัญชาที่ควบคุมดูแลการดำเนินการ)

**หมายเหตุ**

1. กรุณาให้ผู้ร่วมดำเนินการ และผู้บังคับบัญชา ลงลายมือชื่อรับรองให้ครบทุกคน **ด้วยลายมือจริง**

2. หากผลงานมีลักษณะเฉพาะ เช่นแผ่นพับ หนังสือ แถบบันทึกเสียง ฯลฯ ผู้เสนอผลงาน อาจส่งผลงานจริงประกอบการพิจารณาของคณะกรรมการก็ได้

**เอกสารหมายเลข 4**

**ข้อเสนอแนวคิด/วิธีการ เพื่อพัฒนางานหรือปรับปรุงให้มีประสิทธิภาพมากขึ้น**

**ชื่อ** …นางสาวขวัญกมล ปักการะโน…………………………………………..

**เพื่อประกอบการขอรับเงินประจำตำแหน่ง** ……………นายสัตวแพทย์ชำนาญการ……………………

**ตำแหน่งเลขที่**…4552……………………………..…….

**สำนัก/กอง** กลุ่มพัฒนาสุขภาพสัตว์ สำนักงานปศุสัตว์จังหวัดกระบี่ กรมปศุสัตว์ กระทรวงเกษตรและสหกรณ์

**เรื่อง** การวิเคราะห์เครือข่ายทางสังคมของการเคลื่อนย้ายเข้า - ออกของสุกรภายในพื้นที่ระดับตำบลของจังหวัดกระบี่

**หลักการและเหตุผล**

โรคอหิวาต์แอฟริกาในสุกร เป็นโรคไวรัสติดต่อร้ายแรงที่เกิดกับสัตว์ในตระกูลสุกรทุกชนิด เกิดได้ทุกช่วงอายุ การเกิดโรคมักมีการระบาดรุนแรงทำให้สัตว์ที่ติดเชื้อตายเกือบหมดแต่เชื้อไวรัสอหิวาต์แอฟริกาในสุกรมีความทนทานต่อสิ่งแวดล้อมสูง สุกรที่หายป่วยแล้วยังมีเชื้อไวรัสได้นานจึงสามารถเป็นพาหะของโรคได้ตลอดชีวิต ทำให้เมื่อมีเกิดโรคขึ้นในประเทศแล้วยากที่จะกำจัดโรคได้หมด ซึ่งในปัจจุบันก็ยังไม่มีวัคซีนเพื่อใช้ป้องกันและควบคุมโรคนี้ทำให้การเกิดโรคระบาดส่งผลกระทบรุนแรงโดยตรงต่อเศรษฐกิจและสังคมเป็นอย่างมากแม้ว่าเชื้อนี้จะไม่ติดคนก็ตาม โรคอหิวาต์แอฟริกาในสุกรจึงเป็นความเสี่ยงใหม่อีกชนิดหนึ่งสำหรับอุตสาหกรรมการเลี้ยงและผลิตสุกรของประเทศไทย

 จังหวัดกระบี่ เป็นจังหวัดที่มีเกษตรกรเลี้ยงสุกรจำนวนประมาณ 600 ราย และมีจำนวนสุกรประมาณ 80,000 ตัว และมีการเคลื่อนย้ายสุกรมีชีวิตเข้ามาภายในจังหวัด จึงต้องมีการเฝ้าระวังและป้องกันโรคอหิวาต์แอฟริกาในสุกรภายในจังหวัด  ในการควบคุมการเคลื่อนย้ายสัตว์ กรมปศุสัตว์ได้มีนโยบายเข้มงวดให้เป็นไปตามพระราชบัญญัติโรคระบาดสัตว์ พ.ศ.2558 เพื่อป้องกันไม่ให้เกิดโรคระบาดในสัตว์ โดยการออกใบอนุญาตในการเคลื่อนย้ายสัตว์ ได้มีการออกใบอนุญาตอิเลกทรอนิกส์ ประกาศกรมปศุสัตว์ เรื่อง การเชื่อมโยงข้อมูลใบอนุญาตอิเล็กทรอนิกส์ ตามกฎหมายว่าด้วยโรคระบาดสัตว์ เพื่อการผ่านพิธีการศุลกากรแบบไร้เอกสาร พ.ศ. 2559 ให้ผู้ประกอบการหรือตัวแทนออกของ ที่มีความประสงค์จะเข้าใช้ระบบการยื่นคําขอ อนุญาตนําเข้า ส่งออก หรือนําผ่านราชอาณาจักรซึ่งสินค้าผ่านทางอิเล็กทรอนิกส์ สามารถลงทะเบียน ขอเข้าใช้งานได้ทางระบบอิเล็กทรอนิกส์ของกรมปศุสัตว์ ผ่านระบบเคลื่อนย้ายสัตว์และซากสัตว์ผ่านระบบอิเล็กทรอนิกส์ (e-Movement) ซึ่งใบอนุญาตในรูปแบบข้อมูลอิเล็กทรอนิกส์ ดังนั้น ข้อมูลการเคลื่อนย้ายสัตว์มีชีวิตผ่านเข้า - ออก แต่ละจังหวัดภายในพื้นที่ประเทศไทย จึงมีระบบเคลื่อนย้ายสัตว์และซากสัตว์ผ่านระบบอิเล็กทรอนิกส์ (e-Movement) เป็นฐานข้อมูลที่สำคัญ โดยสามารถเรียกดูข้อมูลการเคลื่อนย้ายเข้า - ออกได้ตามรายชนิดสัตว์

สำนักงานปศุสัตว์จังหวัดกระบี่ ได้เห็นถึงความสำคัญในการควบคุมการเคลื่อนย้ายสุกรมีชีวิตเข้ามาจึงมีแนวคิดที่จะศึกษาความสัมพันธ์ในรูปแบบเครือข่ายทางสังคม (social network) ของการเคลื่อนย้ายเข้า – ออก สุกรในพื้นที่ระดับตำบลของจังหวัดกระบี่ เพื่อเก็บเป็นข้อมูลในการวางแผนการควบคุมป้องกันโรคต่อไป

**บทวิเคราะห์ / แนวคิด / ข้อเสนอ (แผนงาน / โครงการ ) ที่ผู้ประเมินจะพัฒนางาน**

เป็นการศึกษาความสัมพันธ์ในรูปแบบเครือข่ายทางสังคม (social network) ของการเคลื่อนย้าย  
เข้า – ออก สุกรในพื้นที่ระดับตำบลของจังหวัดกระบี่ เป็นการศึกษาความสัมพันธ์คือการเคลื่อนย้ายของหน่วยการศึกษาที่สนใจคือ ตำบล ในจังหวัดกระบี่และจังหวัดอื่น ๆ โดยมีการกำหนดนิยามคือ หน่วยที่สนใจศึกษา (node) คือ ตำบลภายในจังหวัดกระบี่ ภายนอกจังหวัดกระบี่ มีหน่วยที่สนใจศึกษาเป็นอำเภอ ความสัมพันธ์ (tie) คือ เส้นทางการเคลื่อนย้ายเข้า - ออก เพื่อเก็บไว้เป็นฐานข้อมูลในการเฝ้าระวังโรคระบาดภายในสัตว์ที่มีสาเหตุหลักมาจากการเคลื่อนย้ายที่ไม่ถูกต้อง อาทิเช่น โรคอหิวาต์แอฟริกาสุกร โรคปากและเท้าเปื่อย เป็นต้น โดยการนำข้อมูลการเคลื่อนย้ายโค กระบือ มีชีวิต ในพื้นที่จังหวัดกระบี่ จากระบบเคลื่อนย้ายสัตว์และซากสัตว์ผ่านระบบอิเล็กทรอนิกส์ (e-Movement) มาวิเคราะห์หาความสัมพันธ์ในรูปแบบของการวิเคราะห์เครือข่ายทางสังคม (Social Network Analysis)

**ผลที่คาดว่าจะได้รับ**

1. ทราบและอธิบายความสัมพันธ์และความเชื่อมโยงกันของการเคลื่อนย้ายเข้า - ออก ของสุกรมีชีวิตภายในจังหวัดกระบี่
2. สามารถวิเคราะห์และอธิบายถึงความสำคัญของตำบลที่มีการรับโรคหรือแพร่โรคที่มาก ต้องเฝ้าระวังการเคลื่อนย้ายอย่างเข้มงวดเพื่อป้องกันการเคลื่อนย้ายที่ไม่ถูกต้อง จนทำให้เกิดโรคระบาดภายสัตว์ได้
3. มีฐานข้อมูลเกี่ยวกับเครือข่ายทางสังคมของการเคลื่อนย้ายสุกรมีชีวิตภายในจังหวัดกระบี่ สามารถเรียกดูข้อมูลได้ง่ายและสะดวก

**ตัวชี้วัดความสำเร็จ**

1. ให้การเฝ้าระวังการลักลอบการเคลื่อนย้ายที่ไม่ถูกต้อง และการวางแผนสามารถตรวจติดตามการเคลื่อนย้ายสัตว์ในพื้นที่ได้อย่างมีประสิทธิภาพ รวดเร็ว เช่น มีการเฝ้าระวังอย่างเข้มงวดในอำเภอที่มีตำบลที่มีการเคลื่อนย้ายเข้า – ออกจำนวนมาก เป็นต้น
2. นำฐานข้อมูลที่ได้มาปรับใช้ประโยชน์ได้ในสถานการณ์ต่าง ๆ ได้แก่ การกำหนดมาตรการการเฝ้าระวังโรคระบาดสัตว์จากการลักลอบเคลื่อนย้ายสัตว์ที่ไม่ถูกต้อง
3. การปรับใช้และสันนิษฐานข้อมูลอื่น ๆจากฐานข้อมูล เช่น การดูแนวโน้มของผู้ค้าซากสัตว์ในตำบลที่มีการเคลื่อนย้ายเข้ามาก อาจจะบูรณาการเชื่องโยงกับการค้าเนื้อสัตว์ที่ผิดกฎหมายได้ หรือแนวโน้มของจำนวนฟาร์มที่เพิ่มขึ้นในตำบลที่มีการเคลื่อนย้ายเข้ามา เชื่องโยงกับงานส่งเสริมการเลี้ยงปศุสัตว์ และการเข้าดูแลสุขภาพสัตว์
4. นำมาปรับใช้วางแผนในการการประชาสัมพันธ์ข่าวสารและความรู้ หรือระเบียบต่าง ๆให้แก่ประชาชนได้อย่างทั่วถึง

ลงชื่อ……………………….………….

(นางสาวขวัญกมล ปักการะโน)

ผู้เสนอแนวคิด

28 / ตุลาคม/ 2563

**การพิจารณาประเมินข้าราชการเพื่อคัดเลือกให้ส่งผลงานทางวิชาการ**

ชื่อ…นางสาวขวัญกมล ปักการะโน………………….…………………………………………………….………..……………………

ตำแหน่ง…นายสัตวแพทย์ชำนาญการ…………ตำแหน่งเลขที่……4552………………………………………………………

ขอประเมินเพื่อขอรับเงินประจำตำแหน่ง….....นายสัตวแพทย์ชำนาญการ….….ตำแหน่งเลขที่…....…4552…..…กลุ่มพัฒนาสุขภาพสัตว์ สำนักงานปศุสัตว์จังหวัดกระบี่ กรมปศุสัตว์ กระทรวงเกษตรและสหกรณ์

**ผลการพิจารณา** (**คะแนนเต็ม 100 คะแนน)**

1.ผลงาน/ผลการปฏิบัติงานย้อนหลัง 3 ปี 50 คะแนน ได้รับ ……………………คะแนน

2.ข้อเสนอแนวคิด/วิธีการเพื่อพัฒนางานหรือปรับปรุงให้มีประสิทธิภาพมากขึ้น

50 คะแนน ได้รับ ………………….…คะแนน

**รวม** …………………..…คะแนน

ลงชื่อ……………………………………………..

(นายสุริพล มาบุญช่วย)

ตำแหน่ง ปศุสัตว์จังหวัดกระบี่

วันที่ 28 ตุลาคม 2563

**หมายเหตุ** กรุณาให้ผู้บังคับบัญชาให้คะแนน โดยผู้ที่ผ่านการประเมินต้องได้รับคะแนนไม่ต่ำกว่า 80 คะแนน และให้ผู้บังคับบัญชาลงชื่อกำกับให้ครบถ้วน